*NORAKSTS*

**Paskaidrojuma raksts**

**Par Jelgavas novada pašvaldības 2024.gada 24.aprīļa saistošajiem noteikumiem Nr. 6**

**“Par kārtību, kādā tiek saskaņota un organizēta ielu tirdzniecība publiskās vietās Jelgavas novada pašvaldības administratīvajā teritorijā”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu “Par kārtību, kādā tiek saskaņota un organizēta ielu tirdzniecība publiskās vietās Jelgavas novada pašvaldības administratīvajā teritorijā” (turpmāk – Saistošie noteikumi) izdošanas mērķis:   1. nodrošināt vienotu kārtību un prasības ielu tirdzniecības un tās organizēšanas jomā Jelgavas novada pašvaldībā (turpmāk – Pašvaldība); 2. noteikt institūciju un amatpersonas, kuri pieņems lēmumus Noteikumos paredzētajos gadījumos; 3. radīt labvēlīgu ietekmi uz uzņēmējdarbības vidi Pašvaldības teritorijā un konkurenci, sekmēt saimniecisko darbību Pašvaldības administratīvajā teritorijā.   Tirdzniecība publiskās vietās rada labvēlīgu ietekmi ne tikai uz uzņēmējdarbības vidi, bet arī veicina Pašvaldības atpazīstamību un tūrisma attīstību. |
| 1. Fiskālā ietekme uz pašvaldības budžetu | Saistošo noteikumu kontroles nodrošināšanai nav plānots veidot jaunas pašvaldības institūcijas, darbavietas. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu tiesiskais regulējums attiecināms uz esošajiem un potenciālajiem ielu tirdzniecības dalībniekiem un ielu tirdzniecības organizētājiem, tiek definēti nepieciešamie priekšnoteikumi atļaujas saņemšanai ielu tirdzniecībai, ielu tirdzniecības organizēšanai.  Sociālā ietekme – Saistošie noteikumi sekmē plašāka produktu un preču klāsta piedāvāšanu novada iedzīvotājiem un viesiem.  Saistošiem noteikumiem nav ietekmes uz vidi.  Saistošiem noteikumiem nav ietekmes uz iedzīvotāju veselību.  Ietekme uz uzņēmējdarbības vidi – Saistošo noteikumu tiesiskais regulējums attiecināms uz esošajiem un potenciālajiem ielu tirdzniecības dalībniekiem, ielu tirdzniecības organizētājiem un sabiedriskās ēdināšanas pakalpojumu sniedzējiem. Tiesiskais regulējums neradīs mērķgrupai jaunas tiesības, neuzliks jaunus pienākumus, kā arī veicinās tiesību realizēšanu un uzlabos pakalpojumu pieejamību. Saistošos noteikumos tiek definēti visi nepieciešamie priekšnoteikumi atļaujas saņemšanai konkrētam ielu tirdzniecības veidam. Ietekme uz konkurenci nav paredzēta. Saistošo noteikumu izdošana radīs labvēlīgu ietekmi uz uzņēmējdarbības vidi Pašvaldības teritorijā, sekmējot saimniecisko darbību visā Pašvaldības administratīvajā teritorijā |
| 1. Ietekme uz administratīvajām procedūrām un to izmaksām | Lēmumus Saistošo noteikumos paredzētajos gadījumos pieņems Jelgavas novada pašvaldības izpilddirektora vietnieks saimnieciskajos jautājumos vai pagasta pārvaldes vadītājs, ja tirdzniecība plānota attiecīgās pārvaldes administratīvajā teritorijā.  Fiziskām un juridiskām personām, uz kuriem Saistošie noteikumi attiecināmi, netiek radītas papildu izmaksas procesuālo darbību izpildes ietvaros, izņemot pašvaldības nodevas samaksa. |
| 1. Ietekme uz pašvaldības funkcijām un cilvēkresursiem | Atbilstoši Pašvaldību likuma 4. panta pirmajai daļai pašvaldības autonomās funkcijas ir sekmēt saimniecisko darbību pašvaldības administratīvajā teritorijā un sniegt tai atbalstu, ka arī izsniegt atļaujas un licences komercdarbībai.  Ņemot vērā, ka netiek veidotas jaunas institūcijas, tai skaitā, jaunas darba vietas, ietekme uz Pašvaldības cilvēkresursiem nav. |
| 1. Informācija par izpildes nodrošināšanu | Saistošo noteikumu izpildi nodrošinās Centrālās administrācijas Tūrisma un uzņēmējdarbības nodaļa vai attiecīgās pagasta pārvaldes vadītājs. Kontroli par noteikumu prasību ievērošanu veiks Pašvaldības policija. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai, Pašvaldības autonomās funkcijas izpildei. |
| 1. Izstrādes gaitā veiktās konsultācijas ar privātpersonām un institūcijām | Saistošo noteikumu projekts “Par kārtību, kādā tiek saskaņota un organizēta ielu tirdzniecība publiskās vietās Jelgavas novada pašvaldības administratīvajā teritorijā” publicēts Pašvaldības oficiālajā tīmekļa vietnē sabiedrības viedokļa noskaidrošanai. Viedokļa izteikšanas termiņš noteikts divas nedēļas no publikācijas dienas. Laiks viedokļu izteikšanai noteikts no 2024.gada 3.aprīļa līdz 2024.gada 16.aprīlim. Publicēšanas laikā par noteikumu projektu netika saņemti sabiedrības viedokļi. |

Domes priekšsēdētāja p.i. (paraksts) I.Vītola

NORAKSTS PAREIZS

Jelgavas novada pašvaldības izpilddirektora vietn. I.Zālītis

Jelgavā, 2024.gada 1.jūlijā